Myrtaly Congress

3η Έκθεση Τοπικών Προϊόντων Επιμελητηρίου Ιωαννίνων “Go Local”
2023-08-31 00:00 - 2023-09-03 23:59 (Europe/Athens) | Πλατεία Μαβίλη, Πλατεία Μαβίλη 14, Ιωάννινα, Ιωαννίνων, 45444, Greece
Το Επιμελητήριο Ιωαννίνων διοργανώνει για Τρίτη συνεχόμενη χρονιά, την Έκθεση Τοπικών Προϊόντων “Go Local”.
Η Έκθεση θα πραγματοποιηθεί από 31 Αυγούστου έως 3 Σεπτεμβρίου 2023, στην Πλατεία Μαβίλη στα Ιωάννινα.
Οι επισκέπτες θα έχουν την ευκαιρία να γευθούν πιστοποιημένα τοπικά προϊόντα από παραγωγούς των Ιωαννίνων ενώ στους εκθέτες παρέχεται και η δυνατότητα πώλησης των προϊόντων τους.

Ημερίδα στο πλαίσιο του έργου «ΔΙΩΝΗ»
2023-09-26 | Ξενοδοχείο Du Lac, (αίθουσα ΔΩΔΩΝΗ), K. Παπούλια &, Ίκκου, Ιωάννινα, 45221
Χαιρετισμός
Το Πανεπιστήμιο Ιωαννίνων και η Περιφέρεια Ηπείρου απέκτησαν τη δική τους «ΔΙΩΝΗ»!
Ο λόγος για μια πανίσχυρη υπολογιστική υποδομή Επεξεργασίας και Ανάλυσης Μεγάλου Όγκου Δεδομένων, η οποία εντάχθηκε το 2020 στο Επιχειρησιακό Πρόγραμμα «Ανταγωνιστικότητα, Επιχειρηματικότητα και Καινοτομία 2020» και χρηματοδοτήθηκε με το ποσό των 3.000.000 ευρώ στο πλαίσιο της «Περιφερειακής Αριστείας».
Η «ΔΙΩΝΗ» είναι ένα εμβληματικό έργο, μια εμβληματική υπολογιστική μηχανή, που αναβαθμίζει τις ψηφιακές υποδομές του Πανεπιστημίου Ιωαννίνων και εντάσσει την Περιφέρεια Ηπείρου στο χάρτη των ισχυρών υπολογιστικών κόμβων της χώρας.
Το έργο θα εξυπηρετεί τις ανάγκες της πειραματικής έρευνας του Πανεπιστημίου Ιωαννίνων και θα παρέχει υπηρεσίες νέφους σε τοπικούς φορείς και επιχειρήσεις.
Θα ενισχύσει την απασχόληση νέων επιστημόνων και μεταδιδακτορικών ερευνητών που θα συνεισφέρουν στην ερευνητική δραστηριότητα του Πανεπιστημίου και Θα υποστηρίξει τη νεανική επιχειρηματικότητα προς όφελος του Πανεπιστημίου, της Περιφέρειας Ηπείρου και γενικότερα της χώρας μας.
Σύγχρονες υπολογιστικές υποδομές υψηλής τεχνολογίας όπως η «ΔΙΩΝΗ» μαζί με το επιστημονικό προσωπικό του Πανεπιστημίου Ιωαννίνων, μπορούν να αποτελέσουν τα πυρηνικά στοιχεία λειτουργίας ενός Σύγχρονου Τεχνολογικού Οικοσυστήματος στην περιοχή της Ηπείρου.

Επιστημονικά Υπεύθυνος
Σταύρος Δ. Νικολόπουλος
Καθηγητής Τμήματος Μηχανικών H/Y και Πληροφορικής, Μέλος του Συμβουλίου Διοίκησης του Πανεπιστημίου Ιωαννίνων

17ο Πανελλήνιο Συνέδριο Επιληψίας
2023-09-28 - 2023-10-01 | Royal Olympic Athens, Αθανασίου Διάκου 28-34, Αθήνα, 117 43, Greece
ΕΓΓΡΑΦΗ
ΕΟΦ (ΤΒΑ)
ΣΦΕΕ (ΤΒΑ)

Χαιρετισμός
Αγαπητοί συνάδελφοι και φίλοι,
Με ιδιαίτερη χαρά, σας προσκαλούμε στο 17ο Πανελλήνιο Συνέδριο Επιληψίας που διοργανώνεται από τον Πανελλήνιο Επιστημονικό Σύλλογο κατά της Επιληψίας (Π.Ε.Σ.Ε.). Το Συνέδριο, το οποίο έχει καταστεί θεσμός, θα λάβει χώρα στην Αθήνα και συγκεκριμένα στο Ξενοδοχείο Royal Olympic, στις 28 Σεπτεμβρίου- 1 Οκτωβρίου 2023, αποκλειστικά δια ζώσης.
O Π.Ε.Σ.Ε. μέσα από τις προσπάθειές του, επιδιώκει να συμβάλλει ενεργά στην αναβάθμιση της γνώσης για την επιληψία.
Το 17ο Πανελλήνιο Συνέδριο Επιληψίας έχει στόχο την συνεχιζόμενη εκπαίδευση και την προβολή των νεότερων δεδομένων στην έρευνα και τη διαχείριση των ατόμων με επιληψία.
Επιπλέον, μέσω του Συνεδρίου, θα δοθεί η δυνατότητα στους συνέδρους να συναντηθούν και να δικτυωθούν με επιστήμονες από την Ελλάδα και κορυφαίους επιληπτολόγους από το εξωτερικό, οι οποίοι θα κληθούν να μεταφέρουν τις γνώσεις και την εμπειρία τους μέσα από ενδιαφέρουσες διαλέξεις, ποικιλόμορφα στρογγυλά τραπέζια, αντιπαραθέσεις και παρουσιάσεις περιστατικών, δίνοντας έναυσμα για δημιουργικό διάλογο σε επίκαιρα θέματα.
Στόχος, η συγκρότηση ενός ενδιαφέροντος και υψηλού επιπέδου Επιστημονικού Προγράμματος, μέσω του οποίου οι συμμετέχοντες θα έχουν τη δυνατότητα να ενημερωθούν για τις τελευταίες εξελίξεις σχετικά με την Επιληψία και τα συναφή επιληπτικά σύνδρομα. Η συμβολή και η ενεργός συμμετοχή σας αποτελούν κύρια συστατικά της επίτευξης των στόχων του Συνεδρίου μας.

Εκ μέρους της Οργανωτικής Επιτροπής
Αθανάσιος Κοβάνης
Πρόεδρος Π.Ε.Σ.Ε.
Υπό την αιγίδα:
